Lav et referat af nedenstående tekst:

Tekst:
De seneste dage gør ondt på hotelbranchen. På Hotel Viking i Sæby har direktør Brian Fabricius nu indkasseret et tab på ikke mindre end syv millioner i form af annullerede ordrer på spa-ophold, middage i restauranten og overnatninger. - Jeg har aldrig nogensinde oplevet så mange annulleringer. Så frustrerende er den nok den bedste måde at forklare, hvordan vi har det lige nu, siger han. Gæsterne i tusindvis har valgt at blive væk på grund af frygten for coronavirus. Det betyder, at alle medarbejere er sendt hjem - på nær et lille hold, der svarer på mail og henvendelser fra bekymrede kunder. - Vi håber på, at vi kan undgå fyringer, men lige nu ser det ikke realistisk ud. Vi har annulleringer, der går helt frem til september, så det kommer til at vare meget, meget lang tid, inden vi som virksomhed kommer på den anden side af det her. Fyresedler på vej Brian Fabricius mener ikke, at regeringens pakke om lønkompensationer er nok til, at han kan undgå at sende fyresedler afsted til mange af sine medarbejdere. - I vores tilfælde kommer jeg til at lægge fire millioner kroner ud for staten, som jeg siden skal søge om at få refunderet, hvorefter de skal igennem en proces med revisor, fagbevægelse og myndighedspersoner - så jeg vil først få penge retur i august eller september. Det har vi ikke penge til, lyder hans konklusion. Det betyder med andre ord, at han skal en tur i banken og have en snak med sin rådgiver. Og banker vil gerne have sikkerhed, som han muligvis ikke kan give dem. Derfor håber han, at regeringen tager andre midler i brug. - Det handler om likviditet. Så regeringen bør sætte flere penge af end de 4,8 milliarder i Vækstfonden, der kan garantere for op mod 70 procent af de midler, én som mig kan få stillet til rådighed. Glem de 70 procent og sæt beløbet op til 100 procent, lyder hans første opfordring. - Dernæst, hvis bankerne skal holde liv i hos, så skal regeringen gå ud og give lov til, at vores momskonto kan blive sat i minus svarende til det beløb, vi har fået i underskud i perioden. Hvis jeg kan sige det til banken, så har de ro i maven, mens jeg får tid til at reetablere min egenkapital. De to tiltag vil give ham ro i maven. - Hvis de to ting kommer i hus, så lever vi også på den anden side af det her. Det garanterer jeg. En ting er dog værre end udsigten til røde tal på bundlinjen lige nu og her. Bliv ikke hjemme, når det er slut! For værre ser det ud med gæsterne fremover. For godt nok er han glad for, hvis det ender med, at flere danskere vælger at holde ferie i Danmark på den anden side af krisen. Men hvis de får samme idé i vores nabolande og holder deres ferier hjemme, så ser det sort ud. - Vi er meget glade for vores danske gæster, der kommer på spa-ophold og holder ferie eller weekend hos os. Men af alle annulleringerne i påsken var kun to ud af 200 gæster danskere - resten er nordmænd. Så vi er afhængige af, at vores udenlandske gæster vil holde ferie udenfor deres hjemlands grænser. Hårdt at fortælle far For direktør Brian Fabricius er det altså en tid i voldsomt økonomisk stormvejr, han står i lige nu, og som  venter forude. Men for ham er det allerværste umiddelbart overstået. - Det var, da jeg forleden skulle ringe til min far, der har bygget hotellet op fra grunden i 1982 og fortælle ham, at vi var nødt til at lukke ned for en stund. Det var sgu hårdt. Direktøren har dog en lille trumf i ærmet, som han nok kommer til at benytte i denne pressede situation. - Til jul lavede vi nogle skarpe tilbud på spa-ophold, som vi solgte tusindvis af. Det kommer vi nok til at gøre igen, så vi kan holde skindet på næsen, mens krisen raser.

Referat:
Hoteldirektør måtte hjælpeløst se til, mens ordrer for millioner forsvandt på et par dage. - Frustrerende er nok det bedste ord.